18.9.2023
SK
Úradný vestník Európskej únie
L 229/39
Článok 30 Fungovanie Európskej rady pre polovodiče 1.
Riadne zasadnutia Európskej rady pre polovodiče sa konajú aspoň raz ročne.
Na žiadosť Komisie alebo členského štátu sa môžu konať mimoriadne zasadnutia, ako sa uvádza v článkoch 20 a 23. 2.
Európska rada pre polovodiče zvoláva samostatné zasadnutia týkajúce sa jej úloh uvedených v článku 28 ods.
2 písm.
a) a jej úloh uvedených v článku 28 ods.
2 písm.
b), d), e) a f). 3.
Predseda zvoláva zasadnutia a pripravuje program po konzultácii s členmi Európskej rady pre polovodiče v súlade s úlohami Európskej rady pre polovodiče podľa tohto nariadenia a s jej rokovacím poriadkom.
Komisia poskytuje administratívnu a analytickú podporu pri činnostiach Európskej rady pre polovodiče podľa článku 28. 4.
Predseda vo vhodných prípadoch zapája reprezentatívne organizácie z odvetvia polovodičov a prizýva expertov so špecifickými odbornými znalosťami k danej téme, a to aj z organizácií zainteresovaných strán, a vymenúva pozorovateľov, ktorí sa zúčastnia na zasadnutiach, a to aj na návrh členov.
Predseda môže sprostredkúvať výmenu informácií medzi Európskou radou pre polovodiče a inými orgánmi, úradmi, agentúrami a expertnými a poradnými skupinami Únie.
Na tento účel predseda prizve do Európskej rady pre polovodiče zástupcu Európskeho parlamentu ako stáleho pozorovateľa, najmä na zasadnutia týkajúce sa kapitoly IV o monitorovaní a reakcii na krízu.
Predseda v súvislosti so zasadnutiami týkajúcimi sa kapitoly IV o monitorovaní a reakcii na krízu zabezpečuje účasť ďalších príslušných inštitúcií a orgánov Únie ako pozorovateľov pri Európskej rade pre polovodiče.
Pozorovatelia a experti nemajú hlasovacie práva a nezúčastňujú sa na príprave stanovísk, odporúčaní ani poradenstve Európskej rady pre polovodiče a jej podskupín.
Európska rada pre polovodiče môže vo vhodných prípadoch prizvať týchto pozorovateľov a expertov, aby prispeli informáciami a názormi. 5.
Európska rada pre polovodiče prijme potrebné opatrenia, aby zabezpečila bezpečné zaobchádzanie s dôvernými informáciami a ich bezpečné spracúvanie v súlade s článkom 32.
Od di el 2 P r ís l u šné vnú tro št á tne o rgá ny
Článok 31 Určenie príslušných vnútroštátnych orgánov a jednotných kontaktných miest 1.
Každý členský štát na účely zabezpečenia uplatňovania a vykonávania tohto nariadenia na vnútroštátnej úrovni určí jeden alebo viac príslušných vnútroštátnych orgánov. 2.
Ak členský štát určí viac než jeden príslušný vnútroštátny orgán, jasne stanoví príslušné povinnosti dotknutých orgánov a zabezpečí, aby účinne a efektívne spolupracovali s cieľom plniť svoje úlohy podľa tohto nariadenia, a to aj s prihliadnutím na určenie a činnosti národného jednotného kontaktného miesta uvedeného v odseku 3. 3.
Každý členský štát určí jedno národné jednotné kontaktné miesto, ktoré bude plniť styčnú funkciu s cieľom zabezpečiť cezhraničnú spoluprácu s príslušnými vnútroštátnymi orgánmi iných členských štátov, s Komisiou a s Európskou radou pre polovodiče (ďalej len „jednotné kontaktné miesto“).
Ak členský štát určí iba jeden príslušný orgán, tento príslušný orgán bude aj jednotným kontaktným miestom.